**Octombrie răzvrătit**

*Necorupb*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe malul râului se leagănă arinii,

bătuți de vânturile aspre, nemilos,

din tufele uscate se ivesc ciulinii

lăsându-și cupele semețe tot mai jos.

Vin ciorile în cârduri să se-așeze

pe crengile ce plâng necontenit,

scrâjnesc țâțânile trezite-n metereze

la marginea cetății-n zidul povârnit.

Și vine o tristețe dinspre munte

cu mantia cernită-ntinsă peste văi,

în josul râului, trecând pe punte,

ajung și brumele, în ritm de zurgălăi.

Aprinde focu-n sobă mai degrabă,

așază lemnele pe stratul de tăciuni,

sărută-mă-ndelung și fără grabă,

la pieptul tău iubito să mă-aduni !